2025

Árið 2025 (MMXXV í rómverskum tölum) var í gregoríanska tímatalinu almennt ár sem byrjar á miðvikudegi.

 Atburðir 

Janúar
 1. janúar - 
 Búlgaría og Rúmenía gengu í Schengen-samstarfið.
 Úkraína hætti gasflutningum frá Rússlandi eftir að 5 ára samningur frá 2019 rann út.
 Hryðjuverkamaður ók bíll inn í mannfjölda í New Orleans. Fimmtán dóu og yfir þrjátíu manns særðust. Fáni Íslamska ríkisins fannst í bíl hans.
 Skotárás var gerð í Svartfjallalandi. Tólf voru drepin.
 Liechtenstein varð 37. ríkið til að lögleiða hjónabönd samkynhneigðra.
 4. janúar:
 Karl Nehammer, kanslari Austurríkis, sagði af sér vegna stjórnarkreppu.
 Glódís Perla Viggósdóttir var valin íþróttamaður ársins.
 5. janúar - Úkraínuher hóf gagnárás í Kúrskfylki Rússlands. 
 6. janúar - Justin Trudeau, forsætisráðherra Kanada, sagði af sér sem formaður Frjálslynda flokksins og sem forsætisráðherra.
 7. janúar:
 Nálægt 130 létust í jarðskjálfta í Tíbet.
 Skógareldar kviknuðu við Los Angeles, þeir stærstu í sögunni : Yfir 200.000 flúðu heimili sín og yfir 18.000 eignir brunnu. 29 létust. Eldarnir loguðu út janúarmánuð
 9. janúar:
Mette Frederiksen  forsætisráðherra Danmerkur hélt fund með formönnum stjórnmálaflokkanna í danska þinginu vegna ummæla Donalds Trumps, verðandi forseta Bandaríkjanna, um að taka yfir stjórn Grænlands.
 Joseph Aoun var kosinn forseti Líbanons af líbanska þinginu.
 12. janúar - Zoran Milanović var kosinn forseti Króatíu á ný og hóf sitt annað kjörtímabil.
 14. janúar - 2. febrúar: Heimsmeistaramót karla í handbolta verður haldið í Króatíu, Danmörku og Noregi.
 15. janúar:
 Ísrael og Hamas sömdu um vopnahlé.
 Forseti Suður-Kóreu, Yoon Suk Yeol var handtekinn en hann lýsti yfir herlögum í landinu í desember.
 17. janúar - Framkvæmdir hófust við Fossvogsbrú.
 19. janúar - Bandaríkin bönnuðu kínverska samfélagsmiðilinn TikTok.
 20. janúar - Donald Trump tók við sem forseti Bandaríkjanna.
 22. janúar - Hjónaband samkynhneigðra var leyft í Taílandi.
 23. janúar - Micheál Martin var kosinn forsætisráðherra lýðveldisins Írlands.
 26. janúar - Alexander Lúkasjenkó var endurkjörinn forseti Belarús.
 28. janúar - Miloš Vučević, forsætisráðherra Serbíu, sagði af sér í kjölfar mótmæla stúdenta og bænda.
 29. janúar:
 67 létust í Washington D.C. þegar farþegaflugvél og herþyrla rákust saman í lofti.
 Ahmed al-Sharaa var skipaður 20. forseti Sýrlands.
 30. janúar - Norska ríkisstjórnin sprakk þegar Verkamannaflokkurinn og Miðflokkurinn slitu samstarfi vegna ágreinings um innleiðingu 4. orkupakka ESB.

Febrúar
 1. febrúar - Hamas lét af hendi 3 ísraelska gísla og Ísrael frelsaði hátt í 200 palestínska fanga. Landamærin við Rafah á Gasa opnuðu í fyrsta skipti í 8 mánuði.
 2. febrúar - Danska karlalandsliðið í handknattleik vann 4. heimsmeistaramótið í röð.
 4. febrúar - Tíu voru skotnir til bana í skotárás á skóla í Örebro, Svíþjóð.
7. febrúar - Einar Þorsteinsson, borgarstjóri, sleit samstarfi við Samfylkinginuna, Pírata og Viðreisn og meirihlutinn í borgarstjórn Reykjavíkur féll.
 11. febrúar - Trjáfellingar hófust í Öskjuhlíð tengd öryggi austur-vestur flugbrautar Reykjavíkurflugvallar. Trén voru talin ógna flugöryggi en brautinni var lokað vegna þess.
 12. febrúar :
 Konstantinos Tasoulas var kosinn forseti Grikklands.
 Klaus Iohannis sagði af sér sem forseti Rúmeníu.
 13. febrúar - Afganskur hælisleitandi keyrði inn í hóp fólks í kröfugöngu í München í Þýskalandi. Tveir létust og hátt í 40 slösuðust.
 18. febrúar - Rússland og Bandaríkin mynduðu diplómatísk tengsl að nýju og funduðu í Sádi-Arabíu um Úkraínustríðið.
 21. febrúar - Heiða Björg Hilmisdóttir var skipuð borgarstjóri Reykjavíkur í nýjum meirihluta Samfylkingar, Pírata, Vinstri Grænna og Flokks Fólksins.
 23. febrúar - Þingkosningar voru haldnar í Þýskalandi. Kristilegir demókratar og Valkostur fyrir Þýskalands urðu hlutskarpastir flokka.
 25. febrúar - Kennaraverkfalli var afstýrt á Íslandi þegar málsaðilar samþykktu tillögu Ástráðs Haraldssonar, ríkissáttasemjara.
 28. febrúar - Volodymyr Zelenskyj, forseti Úkraínu og Donald Trump, forseti Bandaríkjanna, funduðu í Hvíta húsinu. Trump og JD Vance, varaforseti, þjörmuðu að Zelenskyj og sögðu hann ekki gera nóg til að stöðva stríðið við Rússland. Nokkru síðar stöðvuðu Bandaríkin vopnasendingar til Úkraínu.

Mars
 2. mars - Guðrún Hafsteinsdóttir var kjörin formaður Sjálfstæðisflokksins á landsfundi.
 4. mars - Bandaríkin settu 25% tolla á vörur frá Kína, Kanada og Mexíkó.
 6. mars - 9. mars - Yfir 1.000 létust í Latakía- og Tartus-héruðum í Sýrlandi þegar liðsmenn hliðhollir Bashar al-Assad gerðu árásir á hermenn nýju stjórnarinnar. Stjórnarhermenn tóku fólk af lífi.
 9. mars - Frjálslyndi flokkurinn í Kanada valdi sér nýjan leiðtoga, Mark Carney, sem varð jafnframt nýr forsætisráðherra landsins fimm dögum síðar.
 11. mars:
 Þingkosningar voru haldnar á Grænlandi. Demokraatit hlaut flest sæti og bar sigurorð á stjórnarflokknum Inuit Ataqatigiit sem tapaði sætum.
 Rodrigo Duterte, fyrrum forseti Filippseyja, var handtekinn í Manila vegna handtökuskipunar Alþjóðlega sakamáladómstólsins.
 13. mars - Konstantinos Tasoulas varð forseti Grikklands.
 18. mars - Ísrael drap yfir 400 manns á Gasa eftir að það sakaði Hamas um að efna ekki loforð um frelsun gísla.
 19. mars - Ekrem İmamoğlu, borgarstjóri Istanbúl og tilvonandi frambjóðandi í tyrknesku forsetakosningunum var handtekinn fyrir spillingarsakir. Hundruð þúsunda mótmæltu í stærstu borgum Tyrklands.
 20. mars - Ásthildur Lóa Þórsdóttir sagði af sér sem mennta- og barnamálaráðherra þegar upp komst um gamalt mál hennar hvað varðaði samband við 15 ára dreng þegar hún var 22 ára.
 21. mars - Netumbo Nandi-Ndaitwah varð forseti Namibíu.
 28. mars - Jarðskjálfti af stærð 7,7 með upptök nálægt borginni Mandalay í Mjanmar skók landið og nærliggjandi lönd. Yfir 5.400 létust.
 Kvikmyndaskóli Íslands fór í gjaldþrotameðferð.

Apríl
 1. apríl - Eldgosin við Sundhnúksgíga: Lítið eldgos hófst suðaustan við fjallið Þorbjörn norðan Grindavíkur. Það hófst um morguninn en var lokið um kvöldið.
 2. apríl - Bandaríkin settu tolla að lágmarki 10% á önnur ríki en t.d. 20% á ríki Evrópusambandsins, 34% á Kína. Ísland hlaut 10% toll á vörur.
 4. apríl - Yoon Suk-yeol var endanlega sviptur embætti sem forseti Suður-Kóreu af stjórnlagadómstól landsins.
 8. apríl - Yfir 220 létust þegar þak næturklúbbs hrundi í Dóminíska lýðveldinu.
 11. apríl - Kína setti 125% tolla á bandarískar vörur en Bandaríkin höfðu skömmu áður sett 145% toll á sumar kínverskar vörur.
 13. apríl:
 Ísrael gerði loftárás á síðasta starfandi sjúkrahúsið á Gasa.
 Rússland gerði árás á miðbæ úkraínsku borgarinnar Súmy þar sem tugir óbreyttra borgara fórust.
 Heimssýningin Expo hófst í Osaka, Japan.
 Daniel Noboa var endurkjörinn forseti Ekvador.
 18. apríl - Bandaríkin gerðu árásir á Húta í Jemen. Yfir 70 létust.
 22. apríl - Íslamskir vígamenn í drápu 26 ferðamenn í indverska Jammú og Kasmír. Indland tengdi árásirnar við pakistönsku hryðjuverkasamtökin Lashkar-e-Taiba.
 24. apríl - Stríð Rússlands og Úkraínu: Rússland gerðu eldflaugaárás á fjölbýlishús í Kyjiv þar sem 12 létust. Degi síðar var rússneski hershöfðinginn Jaroslav Moskalík drepinn með bílsprengju í Moskvu.
 28. apríl - Þingkosningar voru haldnar í Kanada. Frjálslyndi flokkurinn vann sigur og Mark Carney varð áframhaldandi forsætisráðherra landsins.
 30. apríl - Bandaríkin og Úkraína gerðu auðlindasamning. Í skiptum fyrir aðgang að úkraínskum orku- og málmauðlindum, skuldbundu Bandaríkin sig að styrkja varnir og uppbyggingu Úkraínu.

Maí
 1. maí - Mannréttindastofnun Íslands tók til starfa.
 3. maí - Þingkosningar voru haldnar í Ástralíu. Verkamannaflokkurinn vann sigur.
 5. maí - 
Ísrael lýsti yfir áætlun um yfirtöku á Gasa.
 Indland gerði loftárásir á Pakistan eftir skærur í Kasmír. 
 6. maí: Friedrich Merz tók við embætti kanslara Þýskalands.
 8. maí: Robert Francis Prevost kardínáli, var kjörinn páfi undir nafninu Leó 14..
 10. maí - Indland og  Pakistan sömdu um vopnahlé en ríkin höfðu skipst á loftárásum dögunum áður.
 12. maí - Verkalýðsflokkur Kúrda var lagður niður.
 13. maí - 17. maí: Eurovision var haldið í Basel, Sviss. Austurríki bar sigur úr býtum.
 17. maí - Hitamet var slegið í maí fyrir Ísland þegar 26,4 gráður mældust á Egilsstöðum.
 18. maí - 
 Kosningar til portúgalska þingsins. Sósíaldemókratar undir Luís Montenegro urðu hlutskarpastir.
 Forsetakosningar í Rúmeníu: Nicușor Dan sigraði mótherja sinn George Simion í annarri umferð.
 22. maí - Bandaríkjastjórn ákvað að banna Harvard-háskólanum að taka við erlendum nemendum. Dómari setti bráðabirgðalögbann á ákvörðunina.
 25. maí - Rússland gerði loftárásir á þrjátíu borgir í Úkraínu.
 31. maí - Úkraína sendi yfir 100 árásardróna á herflugvelli í 5 fylkjum Rússlands m.a. í Írkútskfylki og Múrmanskfylki. Einnig voru tvær brýr sprengdar nálægt landamærum Úkraínu.

Júní
 1. júní - Önnur umferð forsetakosninga í Póllandi fór fram. Hægri maðurinn, Karol Nawrocki, vann nauman sigur á Rafał Trzaskowski, borgarstjóra Varsjár og Evrópusinna.
 3. júní: 
 Forsetakosningar voru haldnar í Suður-Kóreu. Frjálslyndi frambjóðandinn, Lee Jae-myung, bar sigur af hólmi.
 Endurbættur Laugardalsvöllur opnaði þegar kvennalið Íslands mætti Frakklandi.
 Hollenska ríkisstjórnin féll þegar Geert Wilders formaður Frelsisflokksins sagði sig úr henni.
 4. júní - Donald Trump bannaði ferðalög frá 12 löndum til Bandaríkjanna: 7 í Afríku, 4 í Asíu og eitt í N-Ameríku. (Afghanistan, Mjanmar, Tjad, Lýðveldið Kongó, Miðbaugs-Gínea, Eritrea, Haítí, Íran, Líbía, Sómalía, Súdan og Jemen)
 6. júní - Mótmæli brutust út í Los Angeles gegn aðgerðum ICE, stofnunar sem handtekur ólöglega innflytjendur. Donald Trump forseti Bandaríkjanna ákvað að senda þjóðvarðliða til að skerast í leikinn. Gavin Newsom, ríkisstjóri Kaliforníu, fordæmdi ákvörðun Trumps.
 9. júní - Ísrael stöðvaði för skipsins Madleen sem var á leið til Gaza með hjálpargögn. Aðgerðasinninn Greta Thunberg var meðal farþega.
 12. júní - Farþegaþota með 242 manns hrapaði skömmu eftir flugtak í indversku borginni Ahmedabad. Þotan lenti á húsum þar sem tugir létust einnig. Einn komst lífs af úr flugvélinni. Alls létust nær 280 manns.
 13. júní - Stríð Ísraels og Írans: Ísrael gerði víðtækar loftárásir á Íran. Hossein Salami, leiðtogi Íranska byltingarvarðarins var meðal þeirra sem fórust í árásunum og tveir háttsettir menn í íranska hernum. Íran svaraði með eldflauga og drónaárásum á Ísrael.
 16. júní - 17. júní: Sjö helstu iðnríki heims funduðu í Kananaskis, Alberta í Kanada.
 21. júní - Bandaríkin gerðu árásir á þrjá kjarnorkumiðstöðvar í Íran með B-2 sprengjuflugvélum.
 23. júní - Íran gerði loftárásir á bandarískar herstöðvar í Katar.
 27. júní - Lýðstjórnarlýðveldið Kongó og Úganda gerðu friðarsamning í Bandaríkjunum til að enda átök sem byrjuðu árið 2022.
 28. júní - Gleðiganga var haldin í Búdapest þar sem allt að 200.000 tóku þátt. Borgastjóri borgarinnar studdi gönguna meðan Viktor Orbán, forsætisráðherra landsins, sagði hana hafa verið til skammar.

Júlí
 1. júlí:
 Paetongtarn Shinawatra, forsætisráðherra Taílands var vikið úr embætti vegna spillingarmáls.
 Búlgaría tók upp evru.
 2. júlí - 27. júlí: Evrópukeppni kvenna í knattspyrnu kvenna verður haldin í Sviss.
 4. júlí - 7. júlí: Flóð í mið-Texas urðu að minnsta kosti 140 að bana.
 5. júlí - Þungarokksveitin Black Sabbath spilaði sína síðustu tónleika með upphaflegu meðlimunum í heimaborg sinni Birmingham. Rúmum 2 vikum síðar lést söngvari sveitarinnar, Ozzy Osbourne.
 12. júlí: Samið var um þinglok á Alþingi eftir að 71. grein þingskaparlaga var beitt til að stöðva málþóf stjórnarandstöðunnar um frumvarp ríkisstjórnarinnar um veiðigjald. 
 15.-16. júlí: Ísrael gerði árásir á Sýrlandsher við borgina Suweida. Markmiðið var að vernda minnihlutahóp Drúsa sem hafa tengsl inn í Ísrael. Átök Drúsa og Bedúína á svæðinu ollu hundruðum mannsfalla. Einnig gerði Ísrael loftárásir á  Damaskus, við varnarmálaráðuneytið og forsetahöllina.
 16. júlí - Sundhnúkseldar: Eldgos hófst í sprungu norðaustur af Stóra-Skógfelli.
 17. júlí - Júlía Svyrydenko varð forsætisráðherra Úkraínu.
 21. júlí: 
 28 ríki skrifuðu undir yfirlýsingum um að stríðið á Gasa yrði að taka enda tafarlaust sem og óbærilegar þjáningar íbúa þar.
 Herflugvél í Bangladess hrapaði og létust 31.
 24. júlí:
 49 týndu lífi í flugslysi í Síberíu.
 Átök urðu á landamærum Taílands og Kambódíu þar sem hátt í 40 létust.
 27. júlí - Ísrael ákvað að hleypa hjálpargögnum inn í Gasa.
 28. júlí - Taíland og Kambódía sömdu um  vopnahlé.
 30. júlí - Jarðskjálfti, 8,8 að stærð, varð nálægt Petropavlovsk-Kamtsjatskíj í Rússlandi. Flóðbylgjuviðvaranir voru gefnar út í ríkjum við Kyrrahafið.
 31. júlí - Gintautas Paluckas, forsætisráðherra Litáens, sagði af sér vegna spillingarmála.

Ágúst
 1. ágúst - Bandaríkjastjórn kynnti nýja tollaáætlun. Til að mynda hækkuðu tollar á Ísland úr 10% í 15% og Kanada úr 25% í 35%.
 6. ágúst - Karol Nawrocki tók við embætti forseta Póllands.
 7. - 17. ágúst: Heimsleikarnir verða haldnir í Chengdu í Kína.
 8. ágúst - Leiðtogar Armeníu og Aserbaísjans, Níkol Pasjínjan og Ilham Aliyev, undirrituðu viljayfirlýsingu um friðarsamning milli ríkjanna í Hvíta húsinu í Washington. Það var liður í að binda enda á Nagornó-Karabak-átökin.
 10. ágúst - Ísrael drap 5 fréttamenn Al-Jazeera á Gasa.
 15. ágúst – Rússland og Bandaríkin héldu fund um stríð Rússlands og Úkraínu í herstöð í Anchorage, Alaska.
 20. ágúst - 672 tonna kirkja í Kiruna var flutt 5 kílómetra innan borgarinnar vegna námagraftar undir henni.
 21. ágúst - Ísraelsher réðst inn í Gasa-borg.
 25. ágúst - Ísraelsher gerði árás á Nasser, síðasta starfandi spítalann á Gasa. Minnst 20 létust, þar á meðal alþjóðablaðamenn. Sameinuðu þjóðirnar staðfestu nokkrum dögum áður hungursneyð meira en 500.000 manna á Gasa.
 27. ágúst - Evrópumótið í körfubolta hófst.
 28. ágúst - Rússland gerði loftárásir á Kænugarð. Fleiri en 20 létust og skemmdist sendiskrifstofa Evrópusambandsins.
 30. ágúst - Stjórnlagadómstóll Taílands vék Paetongtarn Shinawatra forsætisráðherra úr embætti vegna stjórnmálahneykslis.
 31. ágúst:
 Yfir 2.200 létust í jarðskjálfta í Afganistan.
 Allt að 1.000 létust í aurskriðu í Darfúr, Suður-Súdan.

September
 3. september - 16 létust og yfir 20 slösuðust þegar toglest fór af sporinu í miðbæ Lissabon.
 7. september - Shigeru Ishiba, forsætisráðherra Japans, sagði af sér eftir ósigur flokks síns í kosningum.
 8. september: 
Þingkosningar voru haldnar í Noregi. Verkamannaflokkur Jonas Gahr Støre, sitjandi forsætisráðherra, hlaut flest atkvæði.
 Franska þingið lýsti yfir vantrausti á François Bayrou forsætisráðherra.
 Breski þolraunamaðurinn Ross Edgley lauk sundi sínu kringum Ísland sem hófst 17. maí.
 9. september:
 Ísrael gerði loftárásir á Dóha, höfuðborg Katar, sem beindust að pólitískum leiðtogum Hamas.
 Mótmælendur kveiktu í þinghúsinu í Katmandú í Nepal. Mótmælin beindust gegn spillingu ráðandi afla en nokkrum dögum áður létust 22 í mótmælum gegn stjórninni. Forsætisráðherrann, K. P. Sharma Oli, sagði af sér.
 Sébastien Lecornu var skipaður forsætisráðherra Frakklands. Hann sagði af sér eftir 26 daga í embætti.
 10. september:
 Rússneskir drónar fóru langt inn í landamæri Póllands. Átta voru skotnir niður af meira en 20 drónum.
 Hægri áhrifavaldurinn Charlie Kirk og bandamaður Donald Trump var skotinn til bana af leyniskyttu í Utah á fundi með háskólanemum.
 11. september - Jair Bolsonaro, fyrrum forseti Brasilíu, var sakfelldur fyrir valdaránstilraun og dæmdur í 27 ára fangelsi.
 14. september - Utanríkisráðherra Rúmeníu boðaði sendiherra Rússlands á fund vegna rússnesks flygildis sem rauf lofthelgi landsins.
 21. - 22. september: Ýmis vestræn ríki viðurkenndu sjálfstæði Palestínu: Bretland, Kanada, Ástralía, Frakkland, Portúgal og fleiri Evrópuríki.
 25. september - Inga Ruginienė varð forsætisráðherra Litáens.
 26. september - Hringvegurinn við Jökulsá í Lóni rofnaði á 50 metra kafla í vatnavöxtum. Vegkafli við Djúpavog fór einnig í sundur.
 28. september - Þingkosningar fóru fram í Moldóvu þar sem evrópusinnaði flokkurinn PAS fór með sigur af hólmi.
 29. september - Íslenska lággjaldaflugfélagið Play varð gjaldþrota.

Október
 1. október - Ísrael skipaði íbúa Gasa-borgar að rýma borgina.
 3. október - Hinrik af Lúxemborg afsalaði sér krúnunni til sonar síns.
 3. - 4. október - Þingkosningar verða í Tékklandi. Andrej Babiš, leiðtogi ANO-flokksins og fyrrum forsætisráðherra vann flest sæti.
 5. október - Þingkosningar voru haldnar í Sýrlandi.
 8. október - Ísrael og Hamas skrifuðu undir vopnahlé fyrir milligöngu Bandaríkjanna, tveimur árum eftir að átök þeirra hófust.
 10. október - Perúska þingið svipti Dina Boluarte, forseta landsins, embætti vegna glæpaöldu í landinu.
 13. október - Hamas afhenti síðustu ísraelsku gíslana í haldi og Ísrael frelsaði palestínska fanga.
 14. október - Eftir hrinu mótmæla í Madagaskar var forsetanum, Andry Rajoelina, steypt af stóli og varð herforinginn Michael Randrianirina forseti til bráðabirgða.
 16. október - Moskítófluga af tegundinni Culiseta annulata sást fyrst á Íslandi, í Kjós.
 19. október:
 Þing og forsetakosningar voru haldnar í Bólivíu. Mið-hægri maðurinn Rodrigo Paz Pereira vann sigur í síðari umferð bólivísku forsetakosninganna. Sósíalíski flokkurinn MAP-IPSP sem hafði stýrt landinu í 20 ár missti öll þingsæti.
Frönsku krúnudjásnunum var stolið úr Louvre-safninu í París.
 21. október - Sanae Takaichi varð fyrsti kvenforsætisráðherra Japans.
 24. október - Catherine Connolly var kjörin forseti Írlands.
 26. október:
 Borgarastríðið í Súdan: RSF-hersveitirnar frömdu fjöldamorð í borginni al-Fashir, Darfúr. Meira en 2.500 voru drepin.
 Austur-Tímor gekk í Samband Suðaustur-Asíuríkja.
 28. október:
 Fellibylurinn Melissa kom að ströndum Jamaíka og olli miklum skemmdum og mannfalli.
 Lögreglan í Rio de Janeiro drap meira en 120 manns í lögregluaðgerð gegn glæpasamtökunum Comando Vermelho.
 Mesta snjódýpt mældist í Reykjavík í október frá upphafi mælinga. 
 29. október - Þingkosningar voru haldnar í Hollandi. Lýðræðisflokkurinn Democraten 66 undir forystu Rob Jetten hlaut flest sæti.
 30. október - Andrés prins, hertogi af Jórvík, var sviptur konunglegum titli sínum.

Nóvember
 5. nóvember - Sósíalistinn og músliminn Zohran Mamdani var kosinn borgarstjóri New York-borgar. 
 6. nóvember - Fellibylurinn Kalmaegi fór um Filippseyjar, Taíland og Víetnam. Yfir 200 létust.
 8. nóvember - Rodrigo Paz Pereira varð forseti Bólivíu.
 10. nóvember - Sigríður Björk Guðjónsdóttir sagði af sér sem ríkislögreglustjóri vegna hneykslismáls sem vörðuðu greiðslur til ráðgjafa.
 11. nóvember - Þingkosningar voru haldnar í Írak.
 17. nóvember - Sheikh Hasina Wazed, fyrrum forsætisráðherra Bangladess, var dæmd til dauða fyrir glæpi gegn mannúð.
 22. nóvember - G20 ríkin funduðu í Jóhannesarborg.
 25. nóvember - Djakarta tók fram úr Tókýó sem fjölmennasta borg heims samkvæmt skýrslu SÞ.
 26. nóvember:
Herinn í Gíneu-Bissaú framdi valdarán en þá voru aðeins þrír dagar frá þingkosningum í landinu.
 Eldsvoði varð í nokkrum íbúðablokkum í Hong Kong, a.m.k. 159 létust.
Fellibylurinn Senyar fór um Taíland, Indónesíu og Malasíu. Yfir 1.000 létust.
 Heimsmeistaramót kvenna í handknattleik hófst í Þýskalandi og Hollandi.
 28. nóvember - Fellibylurinn Ditwah fór um Sri Lanka og Indland. 470 létust í flóðum og skriðum.

Desember
 4. desember - Þungunarrof var heimilað í Færeyjum.
 9. desember - Andrej Babiš varð forsætisráðherra Tékklands.
 10. desember:
 Ísland ákvað að taka ekki þátt í Söngvakeppni evrópskra sjónvarpsstöðva 2026.
 Ástralía bannaði samfélagsmiðla fyrir börn undir 16 ára.
 13. desember - Stjórnvöld í Belarús slepptu 123 föngum og stjórnarandstæðingum úr haldi eftir að Bandaríkjastjórn tilkynnti að viðskiptaþvingunum á landið yrði aflétt.
 14. desember:
 15 voru drepin í hryðjuverkaárás tveggja byssumanna á gyðingahátíð í Sydney, Ástralíu. Annar árasamannanna var drepin en hinn særðist.
 José Antonio Kast var kosinn forseti Síle.
 19. desember - Evrópusambandið samþykkti 19 milljarða evru lán til Úkraínu.
 21. desember (-18. janúar) :Afríkukeppni landsliða í knattspyrnu karla.
 24. desember - Desemberhitamet féll á Íslandi þegar 19,8 stiga hiti mældist á Seyðisfirði.
 25. desember - Bandaríkin gerðu loftárásir á hryðjuverkamenn í Nígeríu í samráði við stjórnvöld þar.
 26. desember - Ísrael varð fyrsta ríkið til að viðurkenna sjálfstæði Sómalílands.

Dáin
 1. janúar - David Lodge, enskur rithöfundur. (f. 1935)
 4. janúar - Árni Grétar Jóhannesson, íslenskur tónlistarmaður, Futuregrapher (f. 1983)
 7. janúar - Jean-Marie Le Pen, franskur stjórnmálaleiðtogi (f. 1928).
 12. janúar - Ragnheiður Torfadóttir, fyrsti kvenrektor Menntaskólans í Reykjavík (f. 1937)
 15. janúar - David Lynch, bandarískur kvikmyndaleikstjóri. (f. 1946)
 24. janúar - Ellert B. Schram, alþingis- og knattspyrnumaður. (f. 1939)
 30. janúar - Marianne Faithful, ensk tónlistarkona (f. 1946)
 30. janúar - Ólöf Tara Harðardóttir, íslensk baráttukona (f. 1990)
 1. febrúar - Horst Köhler, forseti Þýskalands (f. 1943).
 2. febrúar - Björgólfur Guðmundsson. íslenskur viðskiptamaður (f. 1941)
 8. febrúar - Sam Nujoma, fyrsti forseti Namibíu (f. 1929).
 11. febrúar - Gísli Þór Ólafsson, tónlistarmaður og skáld (f. 1979)
 17. febrúar - Gene Hackman, bandarískur leikari (f. 1930)
 27. febrúar - Borís Spasskíj, sovésk-franskur skákmeistari. (f. 1937)
 28. febrúar - Margrét Sigfúsdóttir, hússtjórnarkennari (f. 1947)
 21. mars - George Foreman, bandarískur hnefaleikamaður (f. 1949)
 1. apríl - Val Kilmer, bandarískur leikari (f. 1959)
 4. apríl - Friðrik Ólafsson, íslenskur skákmeistari (f. 1935)
 12. apríl - Steindór Andersen, íslenskur kvæðamaður. (f. 1954)
 13. apríl - Mario Vargas Llosa, perúskur rithöfundur og stjórnmálamaður (f. 1936)
 14. apríl - Jónas Ingimundarson, íslenskur píanóleikari (f. 1944)
 21. apríl  - Frans páfi (f. 1936)
 1. maí:
Ruth Buzzi, bandarísk leikkona (f. 1936)
 Gunnlaugur Claessen, hæstaréttardómari (f. 1946).
 10. maí - Þorsteinn Vilhjálmsson, prófessor í eðlisfræði (f. 1940)
 11. maí - Lalli Johns, íslenskur smáglæpamaður (f. 1951)
 12. maí - Hjörtur Torfason, hæstaréttardómari (f. 1935)
 13. maí - José Mujica, forseti Úrúgvæ (f. 1935)
 21. maí - Alasdair MacIntyre, skoskur heimspekingur (f. 1929)
 7. júní - Orri Harðarson, tónlistarmaður og rithöfundur (f. 1972)
 11. júní - Brian Wilson, bandarískur tónlistarmaður (f. 1942)
 14. júní - Violeta Chamorro, níkarögsk stjórnmálakona (f. 1929)
 24. júní - Clark Olofsson, sænskur glæpamaður. (f. 1947)
 30. júní - Magnús Þór Hafsteinsson, fiskifræðingur og þingmaður. (f. 1964)
 3. júlí - 
 Diogo Jota, portúgalskur knattspyrnumaður (f. 1996)
 Michael Madsen, bandarískur leikari (f. 1957)
 13. júlí - Muhammadu Buhari, nígerískur stjórnmálamaður (f. 1943).
 22. júlí - Ozzy Osbourne, enskur tónlistarmaður. (f. 1948)
 23. júlí - Gylfi Ægisson, tónlistarmaður (f. 1946)
 24. júlí - Hulk Hogan, bandarískur glímukappi (f. 1953)
 26. júlí - Tom Lehrer, bandarískur grínisti og stærðfræðingur. (f. 1928)
 5. ágúst - Ion Iliescu, rúmenskur stjórnmálamaður. (f. 1930).
 11. ágúst - Haraldur Briem, sóttvarnarlæknir.
 20. ágúst - Brent Hinds, bandarískur gítarleikari þungarokkssveitarinnar Mastodon (f. 1974)
 21. ágúst - James Dobson, bandarískur rithöfundur og sálfræðingur. (f. 1936)
 4. september - Giorgio Armani, ítalskur fatahönnuður (f. 1934)
 6. september - Rick Davies, breskur tónlistarmaður (Supertramp). (f. 1944)
 10. september - Charlie Kirk, bandarískur hægrimaður, áhrifavaldur og rithöfundur. (f. 1993)
 14. september - Ricky Hatton, breskur hnefaleikakappi. (f. 1978)
 16. september:
 Robert Redford, bandarískur leikari og leikstjóri. (f. 1936)
 Tomas Lindberg, sænskur þungarokkssöngvari. (At the Gates) (f. 1972)
 17. september - Hans Enoksen, forsætisráðherra Grænlands (f. 1956)
 1. október - Jane Goodall, breskur dýrafræðingur (f. 1934)
 10. október - John Lodge, enskur bassagítarleikari (The Moody Blues) (f. 1943).
 11. október - Diane Keaton, bandarísk leikkona. (f. 1946)
 16. október - Ace Frehley, gítarleikari og stofnmeðlimur Kiss (f. 1951)
 17. október - Tomiichi Murayama, forsætisráðherra Japans (f. 1924).
 18. október - Sam Rivers, bandarískur bassagítarleikari (Limp Bizkit) (f. 1977)
 24. október - Sirikit, drottning Taílands. (f. 1932)
 31. október - Tchéky Karyo, franskur leikari (f. 1953)
 3. nóvember - Dick Cheney, varaforseti Bandaríkjanna. (f. 1941)
 6. nóvember - James D. Watson, bandarískur sameindalíffræðingur, erfðafræðingur og dýrafræðingur. (f. 1928)
 13. nóvember - Helgi Pétursson, tónlistarmaður, borgarfulltrúi og blaðamaður. (f. 1949) 
 20. nóvember - Gary Mounfield (Mani), breskur bassaleikari (Stone Roses og Primal Scream) (f. 1962)
 21. nóvember - Jón Ásgeirsson, tónskáld. (f. 1928)
 23. nóvember - Kristján Guðmundsson, myndlistarmaður (f. 1941).
 24. nóvember - Jimmy Cliff, jamaískur tónlistarmaður (f. 1944).
 5. desember - Frank Gehry, bandarískur arkítekt (f. 1929).
 11. desember - Björn Dagbjartsson, alþingismaður og verkfræðingur (f. 1937)
 14. desember - Rob Reiner, bandarískur leikstjóri og leikari (f. 1947).
 16. desember - Halldór Blöndal, alþingismaður og ráðherra (f. 1938).
 18. desember - Åge Hareide, norskur knattspyrnustjóri og knattspyrnumaður (f. 1953).
 22. desember - Chris Rea, enskur tónlistarmaður (f. 1951).
 24. desember - Perry Bamonte, enskur gítarleikari (The Cure) (f. 1960).
 28. desember - Brigitte Bardot, frönsk leikkona (f. 1934).
 30. desember - Khaleda Zia, bangladessk stjórnmálakona (f. 1945).

Nóbelsverðlaunin
 Bókmenntir: László Krasznahorkai
 Efnafræði: Omar M. Yaghi, Susumu Kitagawa og Richard Robson.
 Eðlisfræði: John Clarke, Michel H. Devoret og John M. Martinis.
 Lífeðlis- og læknisfræði: Mary E. Brunkow, Fred Ramsdell og Shimon Sakaguchi.
Friðarverðlaun Nóbels: María Corina Machado

Flokkur:2025
Flokkur:2021-2030